Diari Oficial de la Generalitat Valenciana


Sumari del DOGV 1060, del 09-05-1989 (1989/813829)

ORDRE de 20 d'abril de 1989, de la Conselleria de Cultura, Educació i Ciència, on es fa pública la convocatòria de subvencions als Ajuntaments en matèria de joventut per a 1989.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/20/(1)/dof/vci/html**

### Dades del document

Número de DOGV
:   1060

Data del DOGV
:   09-05-1989

Secció del DOGV
:   DISPOSICIONS GENERALS

Número del document
:   1989/813829


Data del document
:   20-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 20 d'abril de 1989, de la Conselleria de Cultura, Educació i Ciència, on es fa pública la convocatòria de subvencions als Ajuntaments en matèria de joventut per a 1989.  
Per mitjà del Reial Decret 4099/1982, de 29 de desembre, la Comunitat Valenciana va assumir les competències en matèria de joventut, i pel decret del president de la Generalitat Valenciana 23/1983, d?1 de març, aquestes competències s'assignaren a la Conselleria de Cultura, Educació i Ciència. Per tant, és una competència d'aquesta Conselleria promoure i fomentar els programes juvenils en l?àmbit de la Comunitat Valenciana, especialment, les actuacions dels ajuntaments adreçades a oferir als joves un conjunt d'instal·lacions, béns i serveis que afavoresquen l'accés a la cultura, la participació i la inserció social plena.  
Per tot això, i fent ús de les facultats que em confereix l'article 35 de la Llei 5/1983 de 30 de desembre de Govern Valencià  
ORDENE:  
Article primer  
Es fa pública la convocatòria per a la concessió de subvencions a ajuntaments en matèria de joventut per a 1989. Així mateix, s'aproven les bases amb què es regeix aquesta convocatòria, que són incloses com a annex d'aquesta ordre.  
Article segon  
Les subvencions es concediran a càrrec de les línies de subvenció següents:  
- activitats 403/000/89.  
- equipament 701/000/89. del programa 455.30 de la Conselleria de Cultura, Educació i Ciència.  
DISPOSICIONS FINALS  
Primera  
S'autoritza la Direcció General de Joventut perquè, en l'àmbit de les seues competències, dicte les instruccions que considere oportunes per a fer allò que disposa aquesta ordre.  
Segona  
L?ordre present entrarà en vigor el mateix dia que es publique en el Diari Oficial de la Generalitat Valenciana.  
València, 20 d'abril de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
La Conselleria de Cultura, Educació i Ciència, dins dels límits dels crèdits aprovats amb aquesta finalitat, concedirà subvencions als ajuntaments per als fins que s'especifiquen en aquestes bases i en les condicions que s'hi indiquen.  
1. Objecte de la convocatòria.  
1.1. Els ajuntaments de la Comunitat Valenciana podran sol·licitar subvencions per a finançar els programes d'equipament i activitats juvenils del municipi i per a la creació i potenciació dels consells locals de la joventut.  
1.2. Les subvencions contribuiran al finançament dels programes a què fem referència en l'apartat anterior, cobrint la diferència entre l'aportació de l'ajuntament i el pressupost total del programa. La quantitat màxima que es podrà concedir no excedirà del 40% del pressupost.  
1.3. Estan exclosos d'allò que es disposa en els apartats anteriors els següents tipus d'activitat:  
- Activitats acadèmiques.  
- Viatges desproveïts d'un interés cultural i social clar.  
- Activitats amb caràcter de lucre.  
- Activitats que no estiguen adreçades a la formació i la promoció dels joves perquè participen en la vida comunitària.  
- Les activitats que no s?adeqüen a la legislació vigent.  
2. Criteris de valoració preferent.  
2.1. Es valoraran prioritàriament les programes de:  
- Promoció d'ocupació per als joves.  
- Inserció social de la dona jove.  
- Foment de l'associacionisme juvenil.  
- Defensa del medi ambient.  
- Participació dels joves en el desenrotllament de la vida social del municipi, especialment en els aspectes que els afecten més directament.  
2.2. Així mateix, se subvencionaran de manera preferent els programes que en la seua realització impliquen una actuació conjunta de diversos municipis, sempre que el programa es presente subscrit per tots ells.  
3. Sol·licituds.  
3.1. Les sol·licituds es faran en un imprès normalitzat, amb un exemplar triplicat, que serà facilitat pels Serveis Territorials de Cultura i Educació. La sol·licitud haurà d?acompanyar-se del programa detallat de les activitats i del equipament, a més de la documentació següent:  
a) Certificació de l'acord municipal autoritzant la inversió que es pretén de fer, el finançament i la part d'aquesta que assumeix l?ajuntament.  
b) Certificat de l?interventor, on conste el pressupost total de l'ajuntament, la part que aquest dedica a la joventut amb una especificació dels conceptes.  
3.2. Tota la documentació demanada es presentarà als Serveis Territorials de Cultura i Educació conjuntament a la sol·licitud també es podrà enviar per qualsevol dels procediments establerts en l'article 66 de la LPA (Llei de Procediment Administratiu).  
3.3. Si la sol·licitud no incloguera totes les dades exigides o faltara la documentació acreditativa s'instarà l'ajuntament perquè solucione els defectes en el termini de 10 dies, advertint-li que, si no ho fa, la sol·licitud serà arxivada.  
3.4. Els Serveis Territorials de Cultura i Educació enviaran les sol·licituds d'ajuda, amb l?informe corresponent, a la Direcció General de Joventut, la qual farà els expedients oportuns.  
4. Termini de presentació de les sol·licituds.  
El termini d'admissió de les sol·licituds per a l?exercici de 1989 serà de 30 dies hàbils a partir de la data de publicació d?aquesta convocatòria al Diari Oficial de la Generalitat Valenciana.  
5. Resolució de la convocatòria.  
Sobre les propostes que la Direcció General de Joventut faça, el conseller de Cultura, Educació i Ciència dictaminarà si cal concedir o denegar les ajudes sol·licitades, i també l?import d'aquestes.  
6. Obligacions dels beneficiaris.  
6.1. Els beneficiaris de les subvencions estan obligats a:  
a) Comunicar les modificacions que es produesquen en el desplegament del programa subvencionat.  
b) Presentar una declaració de les subvencions rebudes d'altres entitats.  
e) Admetre la presència d?avaladors per la Conselleria de Cultura, Educació i Ciència.  
6.2. La Conselleria de Cultura, Educació i Ciència, a proposta de la Direcció General de Joventut, podrà anul·lar total o parcialment la subvenció quan l'activitat no s'haja realitzat amb el programa que va obtenir la subvenció.


Còpia Permalink ELI